标题：武穴市吕氏
简介
湖北武穴吕氏源流
悠悠华夏，泱泱吕氏，渊源远矣。
始自炎帝，炎帝乃少典之长子，居于姜水，故以姜为姓，为氏族部落。
发展史
炎帝始至十五世孙伯夷，辅尧、舜、禹帝，掌四岳、典三礼、为秩宗；佐禹平水土甚有功，虞夏之际封号吕侯，以为股肱心膂之重臣，受封于吕，曰吕国。本为姜姓，后世从其封姓，以铭记吕国及伯夷功，故曰吕氏。伯夷为吕氏开姓始祖也。
历虞、夏、商、周世享其国于河东吕梁，今山西吕梁山脉一带也。商朝末年，吕国成为周人的同盟，吕国的首领吕他帮助周武王打败商王纣的同盟军越戏方。周武王为奖赏吕人的功劳，建立周朝后续封吕他为吕侯。周穆王时，吕侯为相，受命为周王朝制订了有关刑罚的文告《吕刑》，周宣王之时为经营南蛮，镇压楚熊，遂迁吕国于河南宛地，今南阳之地也，以镇南方。春秋之际楚文王欲兴霸业，攻占吕国，国遂亡。国族子孙一支迁于湖北蕲春，一支迁于河南之东，河南之东一支复为吕国，以继国祀，为楚国附庸，史称东吕，以区别于南阳之吕。后东吕被宋国所并，继而又沦为陈的属地，陈被楚灭，其地则归了楚。楚平王时，令蔡平侯复国(蔡国曾为楚灵王所灭)。蔡平侯将蔡国从上蔡迁至东吕故地，该地遂改名新蔡，今河南新蔡是也。爵位或为王，或为侯伯。 
吕氏始祖伯夷始至三十七世裔孙太公吕尚，深谋远虑，英明神武，起于渭滨，辅文佐武，灭殷兴周，功超卓著，首封太公吕尚于营丘，曰齐国。太公享年百年余年而卒，子丁公吕及立，丁公卒，子乙公吕得立，及至十二世桓公吕小白立，忠天爱民，气度盖世，号令诸侯，春秋首霸，名载千秋。后至二十世康公吕贷立，耽于酒色，不思政绩，大权旁落，田氏夺之，国遂不祀。
自齐太公吕尚立国至齐康公吕贷失国，凡二十世，三十二位国君，吕氏享国六百六十余年。国亡，族之子孙散居齐、赵、燕、卫各地。族众且散，无从细述。
我祖后居于北京真定府，今河北正定县是也。唐宋之际，我祖自北京真定宦游江西南昌，后世居于鄱阳湖之滨饶州府之余干石塘，今上饶市余干县是也。若据谱牒详述则自商佐公记起，商佐公，乃恒公之子也；公讳适，字商佐，行十六；世居京西河南，唐敬宗宝历二年丙午(公元826年)擢进士及第，历唐文宗开成三年戊午任徽州知府，升授兵巡道，以朝奉郎致仕因家徽州，值黄巢起义乱，携徐氏及文光、文成二子徙居江西饶州之乐平泉水源因家焉；妣徐氏，生子四：文章（字龟祥）、文光（字龟昌）、文贞（字龟图）文成（字龟吉），龟昌、龟吉同迁于越杉田里。文成公 乃商佐公之四子；石塘世系名龟吉，行十九；父官徽州知府值黄巢起义乱；迁江西乐平泉水源；公复自泉水源迁余干石塘；而兄文光居杉田冈上；公居江西余干石塘为石塘始祖也；即在今江西省上饶市余干县之石塘。文成公生孟通公，孟通公生希贤公，希贤公生富长公，富长公生天福公，天福公生从之公，从之公生彦芳公，彦芳公生仲贤公，仲贤公生筠公，筠公生正五公，正五公生庚一公。
北宋末年，庚一公自饶州石塘迁入广济县（今武穴市）穴家塘大桥之东，复居龙坪；公逝世于饶州；殁葬土名东村潘家麓岸西向，妣夏氏，孟氏，俱与公合墓，顺治十七年立有碑。生子二：丙九、丙十二。亦有《广济县志》一说载：迁入始祖庚乙，迁入时间唐末，落户地点龙坪。武穴有吕氏断自庚一公始，庚一公为武穴吕氏三塘十一族之共祖也。庚一公后世有兄弟三游蕲黄广，为记石塘故郡立下盟曰：“逢塘即止”。我思仁公止于穴塘，今吕高三族之祖也；思义公止于沙塘，今吕兴祖村、兴太、吕四房村等七族之祖也；亦据《广济县志》载曰：迁入始祖思义，迁入时间南宋初，落户地点沙塘，简注：宋室南渡官南昌迁本邑。振春公止于枫木塘， 吕谷真族之族也，后世亦有居于枫木塘之今吕谷村，亦有迁黄梅为始祖成大族。
自庚一公生丙九公，丙九公到思仁公，思仁公生圣明公，圣明公到万三公，自庚一公至万三公之世系因谱牒曾遭乱世兵焚，详细世袭无所考证，古谱亦未有详载，或以疑传疑，或断代或错混亦必有之，故不知丙九公至思仁公有几世矣，思仁公生于宋钦宗靖康丙午年（公元1126年），万三公生省四公，省四公生于宋理宗淳佑辛亥年(公元1251年)，1126年至1251年相隔125年，共历四世，平均31年一代人，即思仁公生圣明公，圣明公生万三公，万三公生省四公此四世也。亦不见有何问题。古之历届系谱，或损或益思仁、圣明二公，吾不知其因也。亦不知圣明公至万三公中间世系是否有疏漏，更难知庚一公至万三公具体世系。断庚一公、丙九公为武 武穴吕氏三塘十一族之共祖可确而无疑也。自万三公始后世世系历届修普甚详，无有错漏，更不必有疑。
团山吕高之始祖当以万三公记起，万三公居于上麻，概在今武穴市四望镇田北海村一带，公与祖妣王氏之合墓尚在上麻馒头山也。万三公于南宋理宗年间自上麻徙居团山（今武穴市团山吕高），故万三公为吕高开基之始祖也。自万三公一脉而下至今近三十余世，八百余年矣，后世泛居于武穴市镇及各村庄达两千余户，一万余人，甚矣！武穴人自古即知刊江吕氏聚族而居众矣，为大户望族。
万三公生省四公、省六公；省四公生寿四公、寿五公、寿六公、寿七公；寿七公生庆七公、真一公、真九公，寿七公为吕高百世不祧之祖。庆七公、真一公、真九公其后分支三族。长庆七公为吕高二户之族支祖也，居南门，为南门一世祖；次真一公为吕高三户之族支祖也，居中门，为中门一世祖；三真九公为吕高一户之族支祖也，居东门，为东门一世祖。故成吕高三门三户之族。
庆七公生高六公，公壮年不幸早卒，公卒而高六未生，乃遗腹也，及生，得其叔父真九公抚养以成并授业婚配，堂兄高四公维持之，妣孺人孀节鞠育之功也，公以一子高六而至孙则有五，曾孙则有十，玄孙则二十有二，故得以星火乃燃。高六生子五：长椿公、次松公、三材公、四槐公、五根公。椿公生孟九公，孟九公生元聪公，元聪公生用喜公，用喜公生时祖公，时祖公为吕陆陈垸支祖，今有百二十余户宗亲居于此。松公生孟六，孟六迁四川。材公五世孙时宽公为成功垸支祖，今有百余户宗亲居于此。材公五世孙时宾公为山下垸支祖，今有百二十余户宗亲居于此。材公五世孙时骞公乃四口塘垸支祖也，今有百余户宗亲居于此。材公五世孙时雍公乃魏家垸支祖也，今有近百户宗亲居于此。另若湖家沙垸、白树下垸、却家桥垸、吕高儿垸等吕氏宗亲的村垸暂不作细述，然皆寿七公之后也。
真一公于元末之际以武魁随明太祖朱元璋出师剪灭陈友谅于鄱阳，因功封九江指挥使，遂家焉。当元末之际中原无主，于是明太祖皇帝亲剪陈友谅，师出鄱阳，公闻之，纠邑之豪杰三十五友，并庖丁一人，共三十有六人，前往鄱阳将助兵焉，歃血为盟，相与盟曰：“去时三十六，回来十八双，若还少一个，定是不归乡。”果鄱阳大捷，公等遂功受封，而亦有友战死者也，故不归乡矣，因家九江焉。而济邑则留有蔡妣及子高四、高八、高十，其后繁衍益大则为大洲上垸，回龙山垸是也。公于江西德化续娶郭氏，生子崇堂，后世世居江西新塘苦竹园大房村一带，繁衍益大为新塘吕氏族群落。
吾真九公乃寿七公之三子也，妣江氏，生子二：高五，高十二；公贡生出身，公于明太祖洪武年间由贡生出任江西吉安府广文，后擢升广东潮州府知府，公长兄庆七早卒，次兄真一随明太祖举义旗征战天下，亦未尝归也。二兄之子孤，俱公以一身处此，上有白发之双亲，下有弱龄之幼侄湖北省武穴市吕氏本数据来源于百度地图，最终结果以百度地图数据为准。，而公负远任重无辞焉。故承欢朝夕也，惟公治理丧葬也，惟公婚嫁侄儿女也，亦惟公孝悌。兹之道，公其庶几乎？宜乎子若孙，后世子孙累登仕版，克振家声，如高十二公任江西南康府建昌县(今南城县）知县；熺公任河南汝宁府训导；用聘公，大明正德十六年（公元1521年），辛己科，中贡士，授禄丰县知县，督民耕种，禄丰不善纺织，公躬身教纺，民感德，立教织亭以示纪念，后擢升安宁州知州监课司提举。由此观之，则为公之作善而降祥、德厚而流光、根深而叶茂，长宜子孙也，信矣！公妣合葬蔡公嘴后迁马成塘，立有碑。如今吕高多皆为公之子孙，另有若用聘公后于明末迁武穴大法寺上伍而成里、外厅屋下二垸，亦有用策公之后天植公于大清康熙年间迁蕲春蕲州之东，吾即其后也。